CELEX: 62007FN0113
Language: el
Date: 2007-10-18 00:00:00
Title: Υπόθεση F-113/07: Προσφυγή της 18ης Οκτωβρίου 2007 — Simonis κατά Επιτροπής

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/36
            
         Προσφυγή της 18ης Οκτωβρίου 2007 — Simonis κατά Επιτροπής
   (Υπόθεση F-113/07)
   (2008/C 79/69)
   Γλώσσα διαδικασίας: η λιθουανική
   Διάδικοι
   
      Προσφεύγων: Irmantas Šimonis (Λουξεμβούργο) (εκπρόσωπος: V. Vilkas, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος:
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Επιτροπής των Ευρωπαϊκών Κοινοτήτων με την οποία το εν λόγω θεσμικό όργανο, κατά τη διαδικασία επιλογής για την πλήρωση της θέσεως που αποτελούσε αντικείμενο της προκηρύξεως κενής θέσεως αριθ. COM/2007/142, παραιτήθηκε από το αίτημα μετατάξεως του προσφεύγοντος στην Επιτροπή και απέκλεισε τον προσφεύγοντα από τη διαδικασία επιλογής·
            
         
               —
            
            
               να ακυρώσει την απόφαση της Επιτροπής των Ευρωπαϊκών Κοινοτήτων, της 8ης Αυγούστου 2007, περί απορρίψεως της διοικητικής ενστάσεως αριθ. R/273/07 που υπέβαλε ο προσφεύγων στις 27 Απριλίου 2007·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Προς στήριξη της προσφυγής του, ο προσφεύγων προβάλλει τρεις λόγους ακυρώσεως, ο πρώτος από τους οποίους αντλείται από προσβολή της δικαιολογημένης εμπιστοσύνης του, που οφείλεται στη σύναψη, το 2005, διοργανικής συμφωνίας μεταξύ των προϊσταμένων διοικήσεως, η οποία προέβλεπε ότι επρόκειτο να επιβληθεί προθεσμία τριών ετών πριν από κάθε διοργανική μετάταξη των νεοπροσληφθέντων υπαλλήλων.
   Με τον δεύτερο λόγο ακυρώσεως, ο προσφεύγων επικαλείται έλλειψη νομιμότητας της αποφάσεως της Επιτροπής λόγω ελλείψεως αιτιολογίας, λόγω του ότι η ως άνω απόφαση δεν είναι ανάλογη προς το προστατευόμενο συμφέρον και λόγω του ότι η Επιτροπή υπερέβη τα όρια της εξουσίας εκτιμήσεως που διέθετε. Επιπλέον, ο προσφεύγων υποστηρίζει ότι η απόφαση δημιουργεί δυσμενή διάκριση λόγω ιθαγενείας.
   Με τον τρίτο λόγο ακυρώσεως, ο προσφεύγων επικαλείται παραβίαση της αρχής της χρηστής διοικήσεως και παράβαση του καθήκοντος αρωγής.